Kesämielellä - 10 puikkoa langalla - Vuodatus.net
Spectrumin ansiota tämä toppi kahdellakin tapaa. Toissailtana meinasin käydä läpi edellisen Spectrum-jakson työt ja koota ne yhdeksi sivuksi. Samalla vilkaisin seuraavia Spectrum-värejä ja ilahduin vallan mahdottomasti. Nyt ON valkoisen, keltaisen, miksei harmaankin aika! Siltä istumalta jätin ruskeatvihreätmetallit sivuun, loikkasin lähistöllä sijainneelle virkkuukorille ja nappasin sieltä jokseenkin päällimmäiset keltaiset keräset.
Oikeastaan kyse on jämälankatyöstä myös, sillä vain tuota pääväriä oli kokonainen kerä. Muut ovat muista töistä tähteeksi jääneitä keränloppuja. Keltaista ostin kyllä lisää eilisellä KIP.kierroksella, mutta sitä ei olisi sittenkään välttämättä tarvittu. KIP-mainostenjakokierrokselta tarttui mukaan myös pieniä kukkasia, jotka ompelin topin etumukseen.
Tämä virkkuu valmistui juuri oikeaan aikaan, sillä tänään taidetaan lähteä rannalle polskimaan. MINÄ en tosin aio polskia, paitsi rantahietikolla, mutta lapsoset kyllä. Heittivät talviturkit jo viikonloppuna.
Tätä oli kiva säveltää matkan varrella. Mittoja otin tyttösen muista kesävaatteista ja hyvinhän tuo sopii :).
Ohje: oma, hellehatun alta virinnyt
Lanka: Coats Lyric 8/4 + jämäkeriä ilman nimeä yht. 65 g
Nyt on mitat ja silmukkamäärät hyvin mielessä, joten virkkaamista voisi jatkaa vielä vähän samaan tapaan. Tästäkin kun meinasi välillä tulla hame.
Hups, meinas ihan unohtua:
13 Lähettänyt: Helminalle - 7.6.2008 klo 13.39